 Eyi ni atunbọtan abadofin ti awọn aṣofin ipinlẹ Ọṣun fi ẹnu rẹ jona eyi tiolori ile naa, aṣofin Timothy Owoẹyẹ ṣalaye pe yoo mu adinku ba ọwọja iwa ifipabanilopọ to n fojojumọ gogo sii ni lorilẹede Naijiria bayii. Ofin yii n waye lẹyin ọkan-o-jọkan iṣẹlẹ awọn omidan ti awọn eeyan kan n ṣekupa lẹyin ti wọn ba ti fipa ba wọn lo pọ tan. Bakan naa lawọn aṣofin naa tun fi sinu ofin naa pe ẹnikẹni to ba gbimsran rẹ ṣugbọn ti ko ṣaṣeyọri lori rẹ yoo lọ lo ọdun mẹrinla roko ọba. Asofin Owoẹyẹ rọ awọn ọdọ lati jinna si iwa ọdaran naa tabi iwa ipa yoowu si awọn obinrin. Justice for Uwa: Ọwọ ọlọpàá tí tẹ ọkan nínú àwọn ọdaràn tó ṣekú pa Uwaila Ọwọ ọlọpàá tí tẹ ọkan nínú àwọn ọdaràn tó ṣekú pa Uwaila Ọwọ sìnkún ọlọpàá ti tẹ ọkan nínú àwọn tó pa Uwaila Vera Omozuwa akẹkọọ ilé ẹkọ Uniben tí wọn fipá bálòpọ nínú ṣọọṣì tí wọn sì tún paá síbẹ. Alága àjọ tó n rísí àwọn ọmọ Nàìjíríà lókè òkun Abike Dabiri-Erewa ló fìdí ọrọ náà múlẹ lórí àtẹjíṣẹ twitter rẹ abikedabiri Ẹwẹ ọpọ àwọn ọmọ Nàìjíríà ló ti ń fèrò wọn hàn lórí ìgbẹsẹ ilé iṣẹ ọlọpàáb ní àsìkò yìí Mo sunkún nígbà tí mo rí ẹjẹ nílẹ ní sọọṣì tí wọn pa ọmọ mi sí- Bàbá Uwa, akẹkọọ fásitì tí wọn fipábálòpọ Justice for Uwa: Bàbá Uwa, akẹkọọ fásitì tí wọn fipábálòpọ ní Benin bá BBC sọrọ lórí bí wọn ṣe pa mọ rẹ Justice for Uwa: Bàbá Uwa, akẹkọọ fásitì tí wọn fipábálòpọ ní Benin bá BBC sọrọ Baba arabinrin akẹkọọ ti awọn eeyan kan fipabalop ti wn si tun ṣekupa ni ilu Benin ti ṣalaye fun BBC News pe ibanuj ti ko lẹlgbẹ ni o ba oun pẹlu iku mbinrin naa. o ṣalaye pe lootọ mọ marun ni oun bi, ṣugbọn Uwa da yatọ laarin gbogbo wọn. Justice for Uwa: Ọgá Ọlọpàá Naijiria sèlérí láti wá àwọn tó ṣekúpa Omozuwa láwàrí Ọga Agba Ọlọpaa lorilẹede Niajiria, Mohammaed Adamu ti seleri wi pe awọn yoo se awari awọn to sekupa arabinrin Vera Omosuwa ni ipinlẹ Edo. Adamu ni oun ti fikun awọn ọlọpaa to n sewadii iṣẹlẹ naa lati ri wi pe wọn tete mu awọn to wu iwa ika naa ni kiakia. Oga ọlọpaa na to bu ẹnu atẹ lu iṣẹlẹ naa, wa ba awọn ẹbi ati ara obinrin naa kẹdun pẹlu ileri pe awọn aṣeka naa ko ni lọ lai jẹya. Amọ, ileeṣẹ ọlọpaa ni ipinlẹ Edo ti fi panpẹ ọba mu awọn afurasi lori iṣẹlẹ naa. Ni opin ọsẹ ni iroyin gbe e gbe awọn okunrin mẹrin kan fi ipa ba ọmọbinrin lọpọ ni ibi to ti n kawe ni ile ijọsin, ti wọn si ṣekupa a. Ọpọlọpọ eniyan lo ti pe fun iwadii finfini lori iṣẹlẹ naa, lẹyin to da awuyewuye silẹ lori ẹrọ ayelujara. Awọn àkẹkọọ Uniben wọde ìfẹhónú hàn nítórí akẹgbẹ wọn tí wọn fipa bálòpọ Àwọn ọdọ tó wọde ìfẹhónúhàn nítori ìwà ìfipá báni lòpọ tí hù sí Uwa, tí wọn sì tún gba ẹmi ọdọmọbinrin náà kìí ṣe ìgbà àkọkọ rèé ní ìpínlẹ Edo. JusticeforUwa:Awọn àkẹkọọ Uniben wọde ìfẹhónú hàn nítórí Uwa tí wọn fipa bálòpọ Wọn ní ìwà yìí pẹlú kò mọ àsọ tí ènìyàn wọ tàbí ọjọ orí oní tọhún. Ọ kan nínú àwọn olùfẹhónú hàn náà ati ẹgbọn ọmọ tí ìṣẹlẹ yìí sẹlẹ sí sàlàyé pé oríṣiríṣi irú ìṣẹlẹ yii ló ti n wáyé látẹyinwá to fi mọ ìyá àgbàlagbà tọ n lọ si ilé rẹ jẹjẹ ti wọn sì fi ipá bálòpọ láàrín ọnà Justice for Uwa: Pásítọ Adeboye, Amnesty International fárígá lórí àwọn aṣebi tó pa omidan Omozuwa Pasitọ agba fun ijọ Redeemed lagbaye, Enoch Adeboye ti ṣeleri ati rii daju pe awọn leṣebi-leṣeka ẹda to ṣekupa akẹkọọ ipele kinni ni fasiti Benin, Uwaila Omozuwa lẹyin ti wọn fipa baalopọ ko sa mọ ofin lọwọ. Ninu ijọ RCCG miracle Mega Parish ni ilu Benin city lawọn eeyan kan ti lọ fi ipa ba omidan naa lo pọ ni Ọjọru to kọja ki wọn to la agolo panapana, fire extinguisher mọọ lori to si ku; lati igbayi wa si lawọn ọmọ orilẹede Naijiria ti n ke ibosi lori rẹ. Ninu atẹjade kan eyi to fi sita lọju opo Facebook rẹ, Pasitọ Adeboye ṣalaye pe oun yoo forikori pẹlawọn ajọ agbofinro gbogbo lati rii pe panpẹ ofin tete mu awọn to ṣiṣẹ ibi naa ati pe o digba ti idajọ ododo ba waye lori ọrọ naa ki oun to si lẹyin rẹ. Kí ni àjọ ajàfẹtọ, Amnesty International, sọ? Bakan naa ni iranṣẹ Ọlọrun naa tun ranṣẹ ibanikẹdun sawọn ẹbi pẹlu adura pe ki Ọlọrun tu wọn ninu. Bakan naa ni ajs ajafẹts lagbaye, Amnesty Internation pẹlu ti bu ẹnu atẹ lu iṣẹlẹ naa. Ninu atẹjade kan to fi sita loju opo twitter rẹ,Amnesty International ni ibanujẹ nla lo jẹ pe irufẹ iṣẹlẹ tun lee maa waye ni kopẹkopẹ si asiko ti ọwọ awọn ọlọpaa ṣẹ tẹ awọn ọkunrin mọkanla kan fun fifi ipa ba ọmọ ọdun mejila kan lajọṣepọ ni Limawa ni ilu Dutse ni ipinlẹ Jigawa. Ajọ naa ni bi iwa ifipabanilops ṣe n fojojumọ pọ si lorilẹede Naijiria ko ṣẹyin ijakulẹ awọn agbofinro atipe ọpọ awọn ti wọn hu iwa ifipanilopọ ni wọn maa n bọ ms ofin lọwọ lẹyin o rẹyin. Lootọ iwa ọdaran to gogo ni ifipabanilopọ lorilẹede Naijiria, ṣugbọn ọwọ ti ijọba fi n mu u ko wuni lori rara Justice for Uwa: Fájìn ni àbúrò mi ti wọn fipá bálopọ nínú sọọsì, tí wọn sì tún fọ lórí Ọjọru, ọjọ kẹtadinlọgbọn, oṣu Karùn-ún, ọdun 2020 ni àwọn kan fipá bá ọmọbìnrin ẹni ọdún 22 lopọ nínú sọọsì. Ni owurọ ọjọ Satide ni awuyewuye bẹrẹ lori ayelujara nitori iku to pa ọmọbìnrin, ẹni ọdun mejilelogun kan nipinlẹ Edo. Iroyin sọ pe ọmọbìnrin náà, Uwaila Omozuwa, ni awọn kan fi ipa balopọ, ti wọn si tun fi agolo afẹfẹ ti wọn fi n pa ina, fire extinguisher fọ ọ lori, ninu ile ijọsin Redeemed Christian Church of God kan to wa ni adugbo Ikpoba Hill nilu Benin. Ọmọbinrin naa la gbọ pe ọdun yii ni wọn gba a wọle si Fasiti ilu Benin, lati kẹkọọ nipa imọ nípa kokoro aifojuri, Micro Biology. Ogun: Ọlọpàá ní iwádìí ṣì ń lórí bóyá ìyàwó ló sokùnfà bí ọkọ rẹ ṣe pokùnso Ọjọru, ọjọ kẹtadinlọgbọn, oṣu Karùn-ún, ọdun 2020 ni iṣẹlẹ naa waye, sugbọn ọmọbìnrin Uwa pada ku si ile iwosan to ti n gba itọju lẹyin ọjọ mẹta. Ẹgbọn ọmọbìnrin to ba BBC sọrọ, sọ pe lati bi ọdun meji lo ti maa n lọ ka iwe ninu sọọsi náà. Koda, ko to o di pe wọn gba a wọle si Fasiti ilu Benin. Bi aago mọkanla si mejila lo maa n lọ, o si maa n pada sile bi aago marun irọlẹ. Lọjọ ti wọn pa a, oun ati iya wa lo jọ jade nile, ki o to o ya si sọọsi. Awọn ara sọọsi wa kan ni kọkọrọ maa n wa lọwọ wọn. Ọwọ wọn lo si ti maa n gba kọkọrọ lati si ilẹkun sọọsi, ti yoo si tun da pada to ba kàwé tán. A n ti n reti rẹ ko pada sile lọjọ naa nitori pe o ti n to bi aago mẹfa irọlẹ. Ibi ti a ti gbiyanju lati pe fóònù rẹ ni awọn ara sọọsi ti pe wa lati wa a wo, nitori awọn o mọ nkan ti wọn ṣe fun. Ẹgbọn ọmọbinrin naa sọ pe, wọn ti gbe e lọ sileewosan ki awọn to de sọọsi. Wọn sọ fun wa pe ninu àgbàrá ẹjẹ ni wọn ti ba aburo mi, ti wọn ti ya pátá rẹ, sikẹẹti rẹ naa wa ni kika soke, ẹwu rẹ si ti kun fun ẹjẹ. Ọkùnrin to máa ń sọ sọọsi wa ni alẹ si owurọ lo de si ibiṣẹ ni irọlẹ, to si lọ si ọdọ awọn to maa n tọju kọkọrọ. Wọn sọ fun pé Uwa ko ti i da pada, pe ko lọ wo boya o si n kawe lọwọ tabi o ti mu kọkọrọ lọ sile. Igba ti ọkunrin naa wọle sinu sọọsi lo ba aburo mi ninu agbara ẹjẹ, ki wọn o to sare gbe lọ sileewosan aladani, sugbọn ileewosan ikọsẹ isegun Fasiti ilu Benin lo pada ku si.  Wúńdíá ni aburo mi lẹni ọdun mejilelogun, ko ni ibalopọ rí.  Ibanujẹ ni nkan to ṣẹlẹ jẹ fun ẹbi wa, nkan ti a si fẹ ni pe ki awọn to ṣe nkan yii ko má lọ lai jiya. Sugbọn, o fi ẹsun kan awọn ọlọpaa pe wọn ko bẹrẹ iwadii ni kiakia nitori pe wọn ni baba oun ko fun wọn ni owo lati wu wọn lori. Nigba ti BBC kan si alukoro ileesẹ ọlọpaa nipinlẹ Edo, o sọ pe ori ayelujara ni oun naa ti ka nipa iṣẹlẹ naa ni owurọ òní. Eyi lo si mu ki oun pe alamojuto ileesẹ ọlọpaa ni adugbo Ikpoba Hill ti iṣẹlẹ naa ti waye. Alaye to ṣe fun mi ni pe ija lo waye laarin ọmọbìnrin naa ati awọn kan ninu sọọsi. Ọmọbinrin naa farapa, ki wọn o to gbe lọ sileewosan, to ku si. Alukoro ọlọpaa sọ pe oun ti pàṣẹ fún lati ṣe iwadii oun to ṣẹlẹ ni pato, ko si fun oun ni abọ. Ẹwọn gbere ni fun ẹnikẹni to ba ti jẹbi ẹsun ifipabanilopọ bayii ni ipinlẹ Ọṣun. : Osun state lockdown update: Ìpínlẹ Osun ṣòfin ẹwọn gbére fún ẹnikẹni tó bá jẹbi ẹsùn ìfipábánilòpọ 